rejauldu/bengali-wikipedia huggingface dataset:
আসাম সংযুক্ত প্রবেশিকা পরীক্ষা  বা, সংক্ষেপে আসাম-সি.ই.ই. হল রাজ্য সরকার দ্বারা নিয়ন্ত্রিত এবং আসাম বিজ্ঞান এবং প্রযুক্তিবিদ্যা বিশ্ববিদ্যালয়ের দ্বারা পরিচালিত একটি প্রবেশিকা পরীক্ষা। আসামের বিভিন্ন সরকারী-বেসরকারী প্রকৌশল শিক্ষা প্রতিষ্ঠানসমূহে ভর্তি করার জন্য এই পরীক্ষা অনুষ্ঠিত করা হয়। উচ্চতর মাধ্যমিক শিক্ষার পর প্রকৌশল শিক্ষার স্নাতক ডিগ্রীর জন্য আসামে থাকা প্রকৌশল মহাবিদ্যলয়ে ভর্তি করতে ছাত্র-ছাত্রীদের এই পরীক্ষা দিতে হয়। আসাম উচ্চতর মাধ্যমিক শিক্ষা সংসদ এবং কেন্দ্রীয় মাধ্যমিক শিক্ষা পরিষদ দুটি বোর্ডের ছাত্র-ছাত্রী এই পরীক্ষায় অবতীর্ণ হয়। আগে এই পরীক্ষা ডিব্রুগড় বিশ্ববিদ্যালয় অনুষ্ঠিত করত এবং চিকিৎসা পাঠক্রমেরও ভর্ত্তি এর দ্বারা হত।   যোগ্যতা নির্ণয়   পরীক্ষার্থীকে আসামের স্থায়ী বাসিন্দা হতে হয়।  আবেদনকারীর বয়স ১৭ থেকে ২১ বছরর মধ্যে হতে হয়।  আবেদনকারীকে উচ্চতর মাধ্যমিক চূড়ান্ত পরীক্ষায় পদার্থ বিজ্ঞান, রসায়ন বিজ্ঞান, গণিত/জীব বিজ্ঞান বিষয়ে উত্তীর্ণ হতে সাথে ন্যূনতম ৫০ শতাংশ প্রাপ্ত হতে হয়। সংরক্ষিত শ্রেণীর আবেদনকারীদের ন্যূনতম ৪৫ শতাংশ প্রাপ্ত হতে হয়।   পরীক্ষার কেন্দ্রসমূহ   শিলচর  বঙাইগাঁও  নলবাড়ি  লক্ষীমপুর  গুয়াহাটি  তেজপুর  নগাঁও  যোরহাট  ডিব্রুগড়   তথ্যসূত্র    বহিঃসংযোগ   ডিব্রুগড় বিশ্ববিদ্যালয়ের ওয়েবসাইট   আসাম-সি.ই.ই.র ওয়েবসাইট  বিষয়শ্রেণী:আসামের শিক্ষা বিষয়শ্রেণী:প্রবেশিকা পরীক্ষা
সময় রায়না একজন ভারতীয় স্ট্যান্ড-আপ কমেডিয়ান, প্রিন্টিং ইঞ্জিনিয়ার, ইউটিউবার এবং দাবা খেলোয়াড়। তিনি স্ট্যান্ড-আপ কমেডি প্রতিযোগিতা কমিকস্টান- এর দ্বিতীয় সিজনের সহ-বিজয়ী ছিলেন।       প্রারম্ভিক জীবন ও শিক্ষা  রায়না প্রাক্তন ভারতের জম্মু ও কাশ্মীর রাজ্যের জম্মু শহরে একটি রক্ষণশীল কাশ্মীরি পন্ডিত পরিবারে জন্মগ্রহণ করেন। তিনি মহারাষ্ট্রের পুনে শহরের পিভিজি'স সিওইটি-তে প্রিন্ট ইঞ্জিনিয়ারিং কোর্সে ভর্তি হন, যা তিনি বলেন সময়ের অপচয় ছিল, এবং ওপেন মাইক ইভেন্টে অংশগ্রহণ শুরু করেন এবং পরবর্তীতে স্থানীয় কমেডি দৃশ্যে একটি নিয়মিত সদস্য হয়ে ওঠেন।  কর্মজীবন   স্ট্যান্ড আপ  ২৭ আগস্ট ২০১৭ থেকে বহু ওপেন মাইকে পারফর্ম করার পর, রাইনা পুনে শহরে পরিচিত কমেডিয়ানদের মতো অনির্বাণ দাসগুপ্ত এবং অভিষেক উপমন্যুদের জন্য ওপেনিং করতে শুরু করেন। যেহেতু তিনি খ্যাতি লাভ করেন, তাই তিনি মুম্বাইয়ে স্থানান্তরিত হন স্ট্যান্ড-আপ কমেডি ক্যারিয়ার অনুসরণ করতে এবং মুম্বাইসহ দেশের বিভিন্ন শহরে একাধিক সফল শো দেন।  ইউটিউব  কোভিড-১৯ মহামারির সময়, সরকার সকল আউটডোর ইভেন্ট বাতিল করে দেয়, ফলে রাইনা আর স্ট্যান্ড-আপ কমেডি করতে পারেননি। তখন, তিনি কমেডিয়ান তন্ময় ভট্টের পরামর্শে তার ইউটিউব চ্যানেলে দাবা খেলা স্ট্রিমিং শুরু করেন। তার দর্শক সংখ্যা বৃদ্ধি পায় যখন তিনি ইউটিউবার আন্তোনিও রাদিক, যিনি 'অ্যাগাডমেটর' নামে পরিচিত, তাকে তার চ্যানেলে আমন্ত্রণ জানান। এর প্রতিক্রিয়া হিসেবে, ভারতীয় গ্র্যান্ডমাস্টার বিদিত গুপ্তা টুইট করেন যে তিনি রাইনার সাথে তার ট্র্যাক-এ যোগ দিতে চান। পরবর্তীতে, গুপ্তা রাইনার চ্যানেলে উপস্থিত হন, যা রাইনার দর্শকসংখ্যায় আরও একটি বাড়তি সূচনা করেছিল। তারপর থেকে, তারা একে অপরের চ্যানেলে প্রায়ই উপস্থিত হন এবং একে অপরের সাথে শক্তিশালী সম্পর্ক গড়ে তুলেছেন। গুপ্তা তার টুইচ থেকে ইউটিউবে স্থানান্তরিত হওয়ার জন্য রাইনার পরামর্শকে কৃতিত্ব দেন।  অনেক দাবা সমর্থকের মতে, যাদের মধ্যে গ্র্যান্ডমাস্টার বিশ্বনাথন আনন্দ, বিদিত গুপ্তা, অনীশ গিরি, তেইমুর রাজাবভ, বাসকরান অধিবান, এমিল সুটোভস্কি এবং আন্তর্জাতিক মাস্টার তানিয়া সচদেব ও সাগর শাহ অন্তর্ভুক্ত, রাইনা তার চ্যানেলের মাধ্যমে ভারতের মধ্যে দাবা জনপ্রিয়করণে গুরুত্বপূর্ণ ভূমিকা পালন করেছেন। রাইনা তার হাস্যরসের মাধ্যমে দাবা খেলার প্রতি জনসাধারণের আগ্রহ সৃষ্টি করার চেষ্টা করেন, যা অনেকের মতে তাকে একটি বৃহত্তর দর্শক মহলে পৌঁছাতে সহায়ক হয়েছে।  তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:হাস্যরসাত্মক ইউটিউবার বিষয়শ্রেণী:ভারতীয় ইউটিউবার বিষয়শ্রেণী:ভারতীয় কৌতুকাভিনেতা বিষয়শ্রেণী:ভারতীয় জনসমক্ষে কৌতুক পরিবেশন শিল্পী বিষয়শ্রেণী:কাশ্মীরি পণ্ডিত বিষয়শ্রেণী:জীবিত ব্যক্তি
লৌহর নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের ব্রাহ্মণবাড়িয়া ও হবিগঞ্জ জেলার একটি নদী। নদীটির দৈর্ঘ্য ২০ কিলোমিটার, গড় প্রস্থ ৪৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক লহর নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১৯।  নদীটির উৎপত্তি ভারতের ত্রিপুরা রাজ্যে।এটি ব্রাহ্মনবাড়িয়া জেলার বিজয়নগর উপজেলার পাহাড়পুর ইউনিয়ন দিয়ে বাংলাদেশে প্রবেশ করেছে।তারপর এটি তিতাস নদীতে পতিত হয়েছে।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  আন্তঃসীমান্ত নদী  তথ্যসূত্র  বিষয়শ্রেণী:ব্রাহ্মণবাড়িয়া জেলার নদী বিষয়শ্রেণী:হবিগঞ্জ জেলার নদী বিষয়শ্রেণী:সরাইল উপজেলা
{{কাঠামো ত্রিমাত্রিক |আকার-বহিঃস্থ= |বহিঃস্থ-দণ্ড-রঙ= |বহিঃস্থ-রঙ= |আকার-শিরোনাম-বহিঃস্থ= |শিরোনাম-পটভূমি-রঙ= |শিরোনাম-বহিঃস্থ-রঙ= |আকার-দণ্ড= |পটভূমি-রঙ-পাঠ্য= |দণ্ড-রঙ= |শিরোনাম= |শিরোনাম-আকার= |শিরোনাম-রঙ= |বিষয়বস্তু= |লোগো= |উচ্চতা= |সংগ্রহশালা-লিঙ্ক= }}  ব্যবহার  <div style="padding:0.5em 1em; border: 1px dotted gray; background: #EFE; font-size:90%"> {{কাঠামো ত্রিমাত্রিক |আকার-শিরোনাম-দণ্ড=1px |বহিঃস্থ-দণ্ড-রঙ=#E5ECFF |বহিঃস্থ-রঙ=#808080 |শিরোনাম-পটভূমি-রঙ=#AACCFF |শিরোনাম-বহিঃস্থ-রঙ=#808080 |শিরোনাম=আপনি জানেন কি? |লোগো=AtlantisGlyphUnknown.svg |বিষয়বস্তু=প্রবেশদ্বার:বাংলাদেশ প্রিমিয়ার লীগ/আপনি জানেন কি }}  আরও দেখুন   টেমপ্লেট:কাঠামো ত্রিমাত্রিক ২
টিভিএন হলো দক্ষিণ কোরিয়ার একটি দেশব্যাপী পে টেলিভিশন নেটওয়ার্ক, যা সিজে ইঅ্যান্ডএমের মালিকানাধীন বিনোদন বিভাগ সিজে ইএনএম। টিভিএনের অনুষ্ঠানমালায় টেলিভিশন ধারাবাহিক এবং বিভিন্ন অনুষ্ঠানে দৃষ্টি নিবদ্ধ করার মতো বিনোদন অন্তর্ভুক্ত থাকে। এটি স্কাইলাইফের কেবলের মাধ্যমে উপগ্রহে এবং দক্ষিণ কোরিয়ার আইপিটিভি প্ল্যাটফর্মে উপলব্ধ। ২০১৪ সাল থেকে, নেটওয়ার্কটির নেতৃত্বে রয়েছেন কাং হো-সুং। ২৮শে জুন ২০১০ থেকে ৩০শে এপ্রিল ২০১৩ পর্যন্ত টিভিএন গো কোরিয়া ডিএমবি হতে একটি চ্যানেল ভাড়া নিয়ে সম্প্রচারিত হয়েছিল।  টেলিভিশন ধারাবাহিক টিভিএনের নাটকগুলো এশিয়া এবং আমেরিকার বিভিন্ন দেশে রফতানি করা হয়। টিভিএনের সর্বোচ্চ রেটযুক্ত টেলিভিশন ধারাবাহিকগুলো হলো কুইন অফ টিয়ার্স, ক্র্যাশ ল্যান্ডিং অন ইউ, রিপ্লাই ১৯৮৮ এবং গবলিন: দি লোনলি অ্যান্ড গ্রেট গড। কুইন অফ টিয়ার্সের শেষ পর্ব দেশব্যাপী ২৪.৮৫০% দর্শকভাগ রেকর্ড করেছে যা একে কোরীয় ক্যাবল ধারাবাহিক ইতিহাসের মধ্যে তৃতীয় সর্বোচ্চ করে তুলেছে। ক্র্যাশ ল্যান্ডিং অন ইউ  দেশব্যাপী ২০% রেটিং পাওয়া প্রথম টিভিএন ধারাবাহিক উঠেছিল এবং এই নাটক চিত্রনাট্য, নির্দেশনা এবং অভিনয়ের জন্য সমালোচকদের দ্বারা প্রশংসিত হয়েছিল। রিপ্লাই ১৯৮৮ সমালোচক এবং দর্শকদের প্রশংসা উভয়ই পেয়েছে, এর চূড়ান্ত পর্বটি দেশব্যাপী ১৮.৮% দর্শকদের ভাগ অর্জন করেছে এবং এটি পরবর্তী তিন বছরের জন্য কোরীয় কেবল টেলিভিশন ইতিহাসের সর্বোচ্চ রেটযুক্ত ধারাবাহিকে পরিণত হয়েছে। এছাড়াও, গবলিন: দি লোনলি অ্যান্ড গ্রেট গডও হিট ধারাবাহিক ছিল এবং তার সময় স্লটে ধারাবাহিকভাবে কেবল টেলিভিশন দর্শকদের রেটিংয়ে শীর্ষে ছিল। এর চূড়ান্ত পর্বটি দেশব্যাপী ১৮.৬৮০% দর্শকদের ভাগ রেকর্ড করেছে, সেই সময়ে কোরীয় কেবল টেলিভিশন ধারাবাহিকের দ্বিতীয় সর্বোচ্চ রেটিং। এটি সমালোচকদের প্রশংসা কুড়িয়েছে এবং দক্ষিণ কোরিয়ার একটি সাংস্কৃতিক ঘটনা হয়ে উঠেছে।  বর্তমানে, টিভিএন নাটকগুলো ক্যাবল টেলিভিশনে সর্বোচ্চ রেটযুক্ত কোরিয়ান নাটকের তালিকায় ৫০টির মধ্যে ২৮টি স্থান ধরে রেখেছে।  তথ্যসূত্র  বহিঃসংযোগ     বিষয়শ্রেণী:দক্ষিণ কোরিয়ার টেলিভিশন চ্যানেল বিষয়শ্রেণী:কোরীয় ভাষার টেলিভিশন স্টেশন বিষয়শ্রেণী:২০০৬-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:২০০৬-এ দক্ষিণ কোরিয়ায় প্রতিষ্ঠিত বিষয়শ্রেণী:টিভিএন (দক্ষিণ কোরীয় টেলিভিশন চ্যানেল)
কাপিতাল এ ইদেওলোজি (; "পুঁজি ও মতাদর্শ") ফরাসি অর্থনীতিবিদ তোমা পিকেতি রচিত ও ২০১৯ সালে প্রকাশিত একটি গ্রন্থ। এটি ২০১৩ সালে প্রকাশিত পিকেতি-র পূর্ববর্তী গ্রন্থ ল্য কাপিতাল ও ভাঁতে-উ্যনিয়েম সিয়েক্‌ল নামক গ্রন্থের উত্তরসূরী গ্রন্থ হিসেবে বিবেচিত (পিকেতি-র নিজের ভাষ্যমতেই), যাতে পিকেতি ইউরোপ ও মার্কিন যুক্তরাষ্ট্রে অর্থনৈতিক বৈষম্যের ইতিহাসের উপরে দৃষ্টি নিবদ্ধ করেছিলেন। কাপিতাল এ ইদেওলোজি-র পরিধি অপেক্ষাকৃত বৃহৎ, এবং পিকেতি এই দ্বিতীয় গ্রন্থটিকে বেশি পছন্দ করেন বলে মত প্রকাশ করেছেন। এই গ্রন্থে পিকেতি সম্পদের পুনর্বণ্টনের সম্ভাব্য উপায়গুলির রূপরেখা প্রদান করেছেন এবং অর্থনৈতিক বৈষম্যের পক্ষে বিভিন্নজনের প্রস্তাবিত ঐতিহাসিক ও সমসাময়িক যুক্তিগুলি নিয়ে আলোচনা করেছেন। সম্পদ পুনর্বণ্টনের লক্ষ্যে বইটিতে পিকেতি-র প্রস্তাবিত পদ্ধতিগুলির মধ্যে রয়েছে "সবার জন্য উত্তরাধিকার", যেখানে কোনও দেশের নাগরিকের বয়স ২৫ বছর হলে তাকে সরকারীভাবে অর্থপ্রদান করা হবে।  গ্রন্থটি অর্থনীতিবিদ ও বিশেষজ্ঞদের কাছ থেকে সামগ্রিকভাবে ইতিবাচক মূল্যায়ন লাভ করেছে। এছাড়া পিকেতি বইটির অংশবিশেষ কর্তন করতে অস্বীকৃতি জানানোর কারণেও বইটি আগ্রহের সঞ্চার করে, এবং এ কারণে গণচীনে বইটির প্রকাশনা নিষিদ্ধ করা হয়।   তথ্যসূত্র   বিষয়শ্রেণী:২০১৯-এর অর্থশাস্ত্র বিষয়শ্রেণী:পুঁজিবাদের সমালোচনাকারী গ্রন্থ বিষয়শ্রেণী:সম্পদের বণ্টন বিষয়ক বই বিষয়শ্রেণী:২০১৯-এ অর্থনীতি
কানসাট বাংলাদেশের চাঁপাইনবাবগঞ্জ জেলার শিবগঞ্জ উপজেলার একটি জনপদ। ২০০৬ সালের জানুয়ারি মাসে এখানে বিদ্যুতের দাবিতে ব্যাপক বিক্ষোভ ও আন্দোলন শুরু হয় এবং এপ্রিল মাসে আন্দোলনের সফল সমাপ্তি হয়। জনতা ও পুলিশের সংঘর্ষে পুলিশের গুলিতে ২০ জন নিরীহ গ্রামবাসী নিহত এবং শতাধিক আহত হয়। এই আন্দোলনের নেতৃত্ব দেন গোলাম রব্বানি।  কানসাট আন্দোলন নিয়ে প্রথম কবিতা লিখেছিলেন কবি রাজিত রহমান। আন্দোলনের সময় 'কানসাট' কবিতাটি জনপ্রিয়তা পেয়েছিল। এ কবিতার জন্য তিনি ঢাকা সাহিত্য সংসদ সম্মাননাও পেয়েছিলেন।   তথ্যসূত্র    কানসাট আন্দোলনের প্রথম কবি ও কবিতার খোঁজে -আরটিভি।  মফস্বলে সাহিত্যচর্চা এবং একজন রাজিত রহমান -বাংলানিউজটোয়েন্টিফোরডটকম  বিদ্যুতের দাবিতে কানসাট আবার উত্তপ্ত -বিবিসি বাংলা  বিষয়শ্রেণী:বাংলাদেশি আন্দোলন
মার্সিও সালোমাও ব্রাজাও রোসা (; জন্ম: ২৩ ফেব্রুয়ারি ১৯৯৭; মার্সিও রোসা নামে সুপরিচিত) হলেন একজন কাবু ভের্দীয় পেশাদার ফুটবল খেলোয়াড়। তিনি বর্তমানে পর্তুগিজ ক্লাব মোন্তালেগ্রে এবং কাবু ভের্দি জাতীয় দলের হয়ে গোলরক্ষক হিসেবে খেলেন।  মার্সিও ২০১৮ সালে কাবু ভের্দির হয়ে আন্তর্জাতিক পর্যায়ে অভিষেক করেছেন; কাবু ভের্দির জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।  প্রারম্ভিক জীবন মার্সিও সালোমাও ব্রাজাও রোসা ১৯৯৭ সালের ২৩শে ফেব্রুয়ারি তারিখে কাবু ভের্দির প্রাইয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০১৮ সালের ৩রা জুন তারিখে, ২১ বছর, ৩ মাস ও ১১ দিন বয়সে, ডান পায়ে ফুটবল খেলায় পারদর্শী মার্সিও অ্যান্ডোরার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে কাবু ভের্দির হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১ নম্বর জার্সি পরিধান করে খেলেছিলেন। ম্যাচটি ০–০ গোলে ড্র হওয়ার পর পেনাল্টি শুট-আউটে কাবু ভের্দি ৪–২ গোলের ব্যবধানে জয়লাভ করেছিল। কাবু ভের্দির হয়ে অভিষেকের বছরে মার্সিও সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল কাবু ভের্দি  ২০১৮  ১  ০ ২০২১  ১  ০ ২০২২  ২  ০ সর্বমোট  ৪  ০  তথ্যসূত্র  বহিঃসংযোগ              বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:কাবু ভের্দীয় ফুটবলার বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:ফুটবল গোলরক্ষক বিষয়শ্রেণী:কাবু ভের্দীয় প্রবাসী ফুটবলার বিষয়শ্রেণী:পর্তুগালে প্রবাসী ফুটবলার বিষয়শ্রেণী:কাবু ভের্দির আন্তর্জাতিক ফুটবলার বিষয়শ্রেণী:গ্রুপো দেস্পোর্তিভো শাভিসের খেলোয়াড় বিষয়শ্রেণী:পর্তুগালে কাবু ভের্দীয় প্রবাসী ক্রীড়াবিদ বিষয়শ্রেণী:লিগা পর্তুগাল ২-এর খেলোয়াড় বিষয়শ্রেণী:পর্তুগাল চ্যাম্পিয়নশিপ লিগের খেলোয়াড় বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:পুরুষ ফুটবল গোলরক্ষক
রাজবাড়ী–ভাঙ্গা লাইন বাংলাদেশ রেলওয়ের একটি ব্রডগেজ রেলপথ। লাইনটি পশ্চিমাঞ্চল রেলওয়ে কর্তৃক রক্ষণাবেক্ষণ ও পরিচালিত হয়।   ইতিহাস  রাজবাড়ী থেকে ফরিদপুর পর্যন্ত প্রথম রেলপথ তৈরি হয় ১৮৯৯ সালে। এরপর অব্যবস্থাপনা ও লোকসানের কারণে রেল কর্তৃপক্ষ ১৯৯৮ সালের ১৫ মার্চ বন্ধ করে দেন ৩৪ কিলোমিটার দীর্ঘ ঐতিহ্যবাহী রাজবাড়ী-ফরিদপুর রেল রুট। পরবর্তীকালে এ অঞ্চলের মানুষের দাবির পরিপ্রেক্ষিতে ২০১০ সালের ১০ মার্চ থেকে এ রেল রুটে নতুন করে কাজ শুরু করা হয়। ৯০ কোটি টাকা ব্যয়ে ৪ বছর ধরে পুনরায় তৈরি করা হয় রেল লাইন ও ৫টি লোকাল স্টেশন। এরপর ২০১৪ সালের ৭ আগস্ট একটি আন্তঃনগর ট্রেন চলাচলের মধ্য দিয়ে পরীক্ষামূলকভাবে পুনরায় চালু করা হয় রাজবাড়ী-ফরিদপুর রেল যোগাযোগ। পরে সরকার ফরিদপুর স্টেশন থেকে ভাঙ্গা পর্যন্ত ৩০ কিলোমিটার রেলপথ চালুর সিদ্ধান্ত নেয়। রাজবাড়ী থেকে ভাঙ্গা রেলপথের দূরত্ব ৬৪ কিলোমিটার। রাজবাড়ী এক্সপ্রেস চলাচলের মাধ্যমে ভাঙ্গা পর্যন্ত নতুন রেলপথ চালু হয় ২০২০ সালের ২৬ জানুয়ারি।   স্টেশন তালিকা  রাজবাড়ী-ভাঙ্গা লাইনে অবস্থিত রেলওয়ে স্টেশন গুলোর তালিকা নিম্নে উল্লেখ করা হলো:   পাচুরিয়া রেলওয়ে স্টেশন  খানখানাপুর রেলওয়ে স্টেশন  বসন্তপুর রেলওয়ে স্টেশন  আমিরাবাদ রেলওয়ে স্টেশন  অম্বিকাপুর রেলওয়ে স্টেশন  ফরিদপুর রেলওয়ে স্টেশন  ফরিদপুর কলেজ রেলওয়ে স্টেশন  বাখুন্ডা রেলওয়ে স্টেশন  তালমা রেলওয়ে স্টেশন  পুখুরিয়া রেলওয়ে স্টেশন  ভাঙ্গা রেলওয়ে স্টেশন  ভাঙ্গা জংশন রেলওয়ে স্টেশন   আরও দেখুন    ঢাকা-যশোর রেলপথ   তথ্যসূত্র   বিষয়শ্রেণী:বাংলাদেশের ৫ ফুট ৬ ইঞ্চি গেজ রেলপথ বিষয়শ্রেণী:বাংলাদেশের রেলপথ বিষয়শ্রেণী:রাজবাড়ী জেলার পরিবহন বিষয়শ্রেণী:ফরিদপুর জেলার পরিবহন
হুমায়ুন আজাদ ছিলেন বাংলাদেশী কবি, ঔপন্যাসিক, ভাষাবিজ্ঞানী, সমালোচক, রাজনীতিক ভাষ্যকার, কিশোরসাহিত্যিক, গবেষক, এবং অধ্যাপক। তিনি বাংলাদেশের অন্যতম প্রথাবিরোধী এবং বহুমাত্রিক লেখক যিনি ধর্ম, মৌলবাদ, প্রতিষ্ঠান ও সংস্কারবিরোধিতা, যৌনতা, নারীবাদ ও রাজনীতি বিষয়ে তার বক্তব্যের জন্য ১৯৮০-এর দশক থেকে পাঠকগোষ্ঠীর দৃষ্টি আর্কষণ করতে সক্ষম হয়েছিলেন। আজাদের ৭টি কাব্যগ্রন্থ, ১২টি উপন্যাস, ২২টি সমালোচনা গ্রন্থ, ৭টি ভাষাবিজ্ঞানবিষয়ক গ্রন্থ, ৮টি কিশোরসাহিত্য ও অন্যান্য প্রবন্ধসংকলন মিলিয়ে ৬০টিরও অধিক গ্রন্থ তার জীবদ্দশায় এবং মৃত্যু পরবর্তী সময়ে প্রকাশিত হয়। ১৯৯২ সালে তার নারীবাদী গবেষণা-সংকলনমূলক গ্রন্থ নারী প্রকাশের পর বিতর্কের সৃষ্টি করে এবং ১৯৯৫ থেকে ২০০০ সাল পর্যন্ত সাড়ে চার বছর ধরে বইটি বাংলাদেশ সরকার কর্তৃক নিষিদ্ধ ছিল। এছাড়াও তার পাক সার জমিন সাদ বাদ (২০০৪) উপন্যাসটি পাঠকমহলে বিতর্কের সৃষ্টি করেছিল। তার রচিত প্রবচন সংকলন ১৯৯২ সালে হুমায়ুন আজাদের প্রবচনগুচ্ছ নামে প্রকাশিত হয়। তাকে ১৯৮৬ সালে বাংলা একাডেমি পুরস্কার এবং ২০১২ সালে সামগ্রিক সাহিত্যকর্ম এবং ভাষাবিজ্ঞানে বিশেষ অবদানের জন্য মরণোত্তর একুশে পদক প্রদান করা হয়। (বাকি অংশ পড়ুন...)
রজত শর্মা (; জন্ম: ১৮ ফেব্রুয়ারি ১৯৫৭) হচ্ছেন ভারতীয় টেলিভিশন চ্যানেল ইন্ডিয়া টিভি'র চেয়ারম্যান ও প্রধান সম্পাদক। তিনি ভারতের প্রসিদ্ধ ও শক্তিশালী সাংবাদিকদের মধ্যে অন্যতম।  কর্মজীবন শর্মা ইন্ডিয়া টিভি'র চেয়ারম্যান ও প্রধান সম্পাদক হওয়ার সাথে সাথে আজ কি বাত (আজকের কথা) সংবাদ বুলেটিনের উপস্থাপকও। তিনি আপ কি আদালত (আপনার আদালত) নামের একটি টেলিভিশন অনুষ্ঠানও পরিচালনা এবং উপস্থাপনা করেন। ২০১৪ সালে আপ কি আদালত অনুষ্ঠানটির ২১ তম বার্ষিকী পালন করা হয় এবং এতে বড় তারকা যেমন- শাহরুখ খান, সালমান খান ও আমির খান-কে এক মঞ্চে দেখা যায়।  প্রধানমন্ত্রী নরেন্দ্র মোদী, বিজেপির সভাপতি অমিত শাহ ও অর্থমন্ত্রী অরুণ জেটলি’র সাথে তার সখ্যতা রয়েছে বলা হয়। শর্মা এবিভিপি’র ও বিজেপি’র ছাত্র সংগঠনের একজন উল্লেখযোগ্য ভালো যোগাযোগ রক্ষাকারী সক্রিয় ছাত্র রাজনীতিবিদ ছিলেন।  ব্যক্তিগত জীবন রজত শর্মা প্রকৃতপক্ষে দিল্লীর এবং তার পরিবার দারিদ্রতায় বসবাস করত। তিনি টিভি প্রডিউসার ঋতু ধাওয়ানকে বিয়ে করেন।http://rajatsharma.in/my-life/ পুরস্কার রজত শর্মাকে ২৩ আগস্ট, ২০১৪ সালে রোহিনী, নয়া দিল্লী’তে পূর্ব জোশিপুরার (যিনি পেটা’র সিইও) সাথে ‘তরুণ ক্রান্তি পুরস্কার’ প্রদান করা হয়। সংস্কৃতি ও শিক্ষায় ভারত সরকার রজত শর্মাকে পদ্মভূষণ উপাধি প্রদান করে। ৩০ মার্চ ২০১৫ সালে রাষ্ট্রপতি প্রণব মুখোপাধ্যায়ের কাছ থেকে তিনি পদ্মভূষণ গ্রহণ করেন।   তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৫৭-এ জন্ম বিষয়শ্রেণী:পাঞ্জাবি ব্যক্তি বিষয়শ্রেণী:২০শ শতাব্দীর ভারতীয় সাংবাদিক বিষয়শ্রেণী:ভারতীয় টেলিভিশন উপস্থাপক বিষয়শ্রেণী:নয়াদিল্লির ব্যক্তি বিষয়শ্রেণী:সাহিত্য ও শিক্ষায় পদ্মভূষণ প্রাপক বিষয়শ্রেণী:ভারতীয় পুরুষ টেলিভিশন সাংবাদিক বিষয়শ্রেণী:দিল্লির সাংবাদিক
ভারত জাতীয় অনূর্ধ্ব-২০ ফুটবল দল (যা ভারত অনূর্ধ্ব-২০ নামেও পরিচিত) হচ্ছে আন্তর্জাতিক ফুটবলে ভারতের প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম ভারতের ফুটবলের সর্বোচ্চ নিয়ন্ত্রক সংস্থা সর্ব ভারতীয় ফুটবল ফেডারেশন দ্বারা নিয়ন্ত্রিত হয়। ১৯৬৩ সালের ১৯শে এপ্রিল তারিখে, ভারত অনূর্ধ্ব-২০ প্রথমবারের মতো আন্তর্জাতিক খেলায় অংশগ্রহণ করেছে; মালয় ফেডারেশনে অনুষ্ঠিত মিয়ানমার অনূর্ধ্ব-২০ দলের বিরুদ্ধে উক্ত ম্যাচে তারা ১–১ গোলে ড্র করেছিল।  নীল বাঘ নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় ভারতের রাজধানী নতুন দিল্লিতে অবস্থিত। বর্তমানে এই দলের ম্যানেজারের দায়িত্ব পালন করছেন ভারতীয় সাবেক ফুটবল খেলোয়াড় শানমুগাম ভেঙ্কটকেশ এবং অধিনায়কের দায়িত্ব পালন করছেন কেরল ব্লাস্টার্সের গোলরক্ষক প্রভসুখন সিং গিল।  ভারত অনূর্ধ্ব-২০ এপর্যন্ত একবারও ফিফা অনূর্ধ্ব-২০ বিশ্বকাপে অংশগ্রহণ করতে পারেনি। অন্যদিকে, এএফসি অনূর্ধ্ব-২০ এশিয়ান কাপেও অন্যতম সফল দল, যেখানে তারা ১টি (১৯৭৪) শিরোপা জয়লাভ করেছে।  মালসাউমফেলা, শোরায়েব ভরদ্বাজ, গুরপ্রীত সিং সান্ধু, জেজে লালপেখলুয়া এবং তালজন্দ্র সিংয়ের মতো খেলোয়াড়গণ ভারত অনূর্ধ্ব-২০ দলের জার্সি গায়ে মাঠ কাঁপিয়েছেন।  প্রতিযোগিতামূলক তথ্য ফিফা অনূর্ধ্ব-২০ বিশ্বকাপ  ফিফা অনূর্ধ্ব-২০ বিশ্বকাপ  সাল  পর্ব  অবস্থান  ম্যাচ  জয়    হার      ১৯৭৭  উত্তীর্ণ হয়নি  ১৯৭৯   ১৯৮১   ১৯৮৩   ১৯৮৫   ১৯৮৭   ১৯৮৯   ১৯৯১   ১৯৯৩   ১৯৯৫   ১৯৯৭   ১৯৯৯   ২০০১   ২০০৩   ২০০৫   ২০০৭   ২০০৯   ২০১১   ২০১৩   ২০১৫   ২০১৭   ২০১৯   ২০২১  কোভিড-১৯ মহামারীর কারণে বাতিল  ২০২৩  অনির্ধারিত  মোট   ০/২২    তথ্যসূত্র  বহিঃসংযোগ     ফিফা-এ ভারত জাতীয় অনূর্ধ্ব-২০ ফুটবল দল    এএফসি-এ ভারত জাতীয় অনূর্ধ্ব-২০ ফুটবল দল   অনূর্ধ্ব-২০ ফুটবল বিষয়শ্রেণী:এশিয়ার জাতীয় অনূর্ধ্ব-২০ ফুটবল দল অনূর্ধ্ব-২০
ইব্রাহীম চতুলী (১৮৯৪–১৯৮৪) বাংলাদেশের একজন খ্যাতিমান আলেম, রাজনীতিক ও সমাজ সংস্কারক ছিলেন। ১৯৪৬ সালে তিনি জমিয়তে উলানায়ে হিন্দ থেকে পূর্ববঙ্গ আইনসভার সদস্য (এমএলএ) নির্বাচিত হয়েছিলেন।  ছিলেন তৎকালীন আসাম প্রদেশ জমিয়তে উলানায়ে হিন্দের সাধারণ সম্পাদক, ব্রিটিশ বিরোধি আন্দোলনের অবিসংবাদিত নেতা, নিখিল ভারত ছাত্র ফেডারেশনের সেক্রেটারী জেনারেল।   জন্ম ও প্রাথমিক জীবন  ইব্রাহীম চতুলী ১৮৯৪ সালে সিলেটের কানাইঘাটের বড়চতুল ইউনিয়নের হারাতৈল গ্রামে জন্মগ্রহণ করেন। তার পিতা মুন্সী আব্দুল করীম জ্ঞানী ও কবি ছিলেন।  তিনি কানাইঘাটের ঝিঙ্গাবাড়ি আলিয়া মাদ্রাসা, গোলাপগঞ্জের ফুলবাড়ি আজিরিয়া মাদ্রাসা ও ভারতের রামপুর মাদ্রাসায় অধ্যয়ন করেন। তিনি ছিলেন ছিলেন হোসাইন আহমদ মাদানীর শিষ্য।   কর্মজীবন  ইব্রাহীম চতুলী দীর্ঘদিন সিলেট নয়াসড়ক জামে মসজিদের ইমাম ও খতিব ছিলেন।   রাজনৈতিক জীবন  ১৯৪৬ সালের নির্বাচনে তিনি জমিয়তে উলানায়ে হিন্দ থেকে কংগ্রেস-এর সমর্থনে কুড়েঘর প্রতীক নিয়ে পূর্ববঙ্গ আইনসভার সদস্য (এমএলএ) নির্বাচিত হন। ছিলেন তৎকালীন আসাম প্রদেশ জমিয়তে উলানায়ে হিন্দের সাধারণ সম্পাদক, ব্রিটিশ বিরোধি আন্দোলনের অবিসংবাদিত নেতা, নিখিল ভারত ছাত্র ফেডারেশনের সেক্রেটারী জেনারেল।। ইব্রাহীম চতুলী সিলেটের তিন থানাকে ভারতে অন্তর্ভূক্তির অভিমত দেন, তার এমন অভিমত সিলেটের তিন থানা ভারতের অন্তর্ভূক্ত হতে গুরুত্বপূর্ণ ভূমিকা রাখে।   মৃত্যু  ইব্রাহীম চতুলী ১৯৮৪ সালে মৃত্যুবরণ করেন।   তথ্যসূত্র   বিষয়শ্রেণী:১৮৯৪-এ জন্ম বিষয়শ্রেণী:১৯৮৪-এ মৃত্যু বিষয়শ্রেণী:ইসলামি ব্যক্তিত্ব বিষয়শ্রেণী:সিলেট জেলার ব্যক্তি বিষয়শ্রেণী:দেওবন্দি ব্যক্তি বিষয়শ্রেণী:জমিয়ত উলামায়ে হিন্দের ব্যক্তি বিষয়শ্রেণী:বাঙালি ভারতীয় স্বাধীনতা সংগ্রামী বিষয়শ্রেণী:পূর্ব পাকিস্তানের ব্যক্তি বিষয়শ্রেণী:আযাদ দ্বীনী এদারায়ে তালীম বাংলাদেশের মহাসচিব বিষয়শ্রেণী:সিলেট বিভাগের ইসলামি ব্যক্তিত্ব বিষয়শ্রেণী:বাঙালি আলেম বিষয়শ্রেণী:বাংলাদেশী মুসলিম বিষয়শ্রেণী:২০শ শতাব্দীর বাঙালি বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:কানাইঘাট উপজেলার ব্যক্তি বিষয়শ্রেণী:মাদ্রাসা-ই-আলিয়া রামপুরের প্রাক্তন শিক্ষার্থী বিষয়শ্রেণী:পূর্ববঙ্গ আইনসভার সদস্য ১৯৪৭-১৯৫৪ বিষয়শ্রেণী:আসাম আইনসভার সদস্য ১৯৪৬-১৯৫২
ভোলা সদর থানা বাংলাদেশের ভোলা জেলার ভোলা সদর উপজেলার একটি থানা।   প্রতিষ্ঠাকাল    প্রশাসনিক এলাকাসমূহ  ভোলা সদর উপজেলার ১টি পৌরসভা ও ১৩টি ইউনিয়নের প্রশাসনিক কার্যক্রম ভোলা সদর থানার অধীন।  পৌরসভা:  ভোলা  ইউনিয়নসমূহ:  ১নং রাজাপুর  ২নং ইলিশা  ৩নং পশ্চিম ইলিশা  ৪নং কাচিয়া  ৫নং বাপ্তা  ৬নং ধনিয়া  ৭নং শিবপুর  ৮নং আলীনগর  ৯নং চর সামাইয়া  ১০নং ভেলুমিয়া  ১১নং ভেদুরিয়া  ১২নং উত্তর দিঘলদী  ১৩নং দক্ষিণ দিঘলদী   আরও দেখুন   ভোলা সদর উপজেলা  ভোলা জেলা  বাংলাদেশের থানাসমূহের তালিকা   তথ্যসূত্র    বহিঃসংযোগ   বিষয়শ্রেণী:ভোলা জেলার থানা বিষয়শ্রেণী:ভোলা সদর উপজেলা
বিনয় বিহারী বিহারের একজন রাজনীতিবিদ এবং চলচ্চিত্র পরিচালক।  তিনি লরিয়া বিধানসভা কেন্দ্র থেকে ২০১০ এবং ২০১৫ সালে বিহার বিধানসভা নির্বাচনে জিতেছিলেন। My NetaBihar MLA reaches Assembly in shorts and vest, denied entry তিনি আরজেডির রণকৌশল প্রতাপ সিংহকে পরাজিত করেছিলেন, যিনি ৩৯৭৭৮ ভোট পেয়েছিলেন। বিনয় বিহারী ওই নির্বাচনে ৫৭,৩৫১ ভোট পেয়েছিলেন।   ১ মার্চ ২০১৭-এ, বিহারি অন্তর্বাস পড়ে এক মাসের দীর্ঘ প্রতিবাদ শেষ করেছিলেন যাতে তিনি সরকারের কাছে নির্বাচনী এলাকায় ৪৪ কিমি একটি রাস্তা নির্মাণের আহ্বান জানিয়েছিলেন। http://www.indiatimes.com/news/india/mla-ends-his-semi-nude-protest-after-govt-agrees-to-fund-the-road-construction-in-his-constituency-272547.html  ২০২০ সালের বিহার নির্বাচনে বিহারি লৌরিয়া আসন থেকে বিজেপির দলের সদস্য হয়ে প্রতিদ্বন্দ্বিতা করেছিলেন এবং খুব কম ব্যবধানে আরজেডির শীর্ষস্থানীয় প্রচারককে পরাজিত করেছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বিহারের ভারতীয় জনতা পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পশ্চিম চম্পারণ জেলার ব্যক্তি বিষয়শ্রেণী:বিহার বিধানসভার সদস্য ২০১০-২০১৫ বিষয়শ্রেণী:বিহার বিধানসভার সদস্য ২০১৫-২০২০ বিষয়শ্রেণী:বিহার বিধানসভার সদস্য ২০২০-২০২৫ বিষয়শ্রেণী:১৯৭০-এ জন্ম
শান্তি মাস্কে ; ১৯২৮–২০১১) ছিলেন একজন নেপালি অভিনেত্রী যিনি ৫০ টিরও বেশি ছায়াছবিতে অভিনয় করেছিলেন। তিনি নেপালি চলচ্চিত্র জগতের প্রথম দিককার অভিনয়শিল্পীদের একজন।  তিনি  গোর্খা দক্ষিণ বাহু সম্মাননা পেয়েছিলেন যা নেপাল সাম্রাজ্য কর্তৃক প্রদত্ত দ্বিতীয় সর্বোচ্চ পুরস্কার।  তার অভিনীত উল্লেখযোগ্য ছায়াছবির মধ্যে রয়েছে জীবন রেখা, সিঁদুর, কাঁচি, কে ঘর কে দের, সন্তান এবং কস্তুরি প্রভৃতি। ১৯৫১ সালে তিনি গণতন্ত্রের লড়াইয়ে অংশ নিয়েছিলেন। চলচ্চিত্রজীবন শুরু করার আগে তিনি একজন গায়িকা এবং মঞ্চ অভিনয়শিল্পী ছিলেন।   ব্যক্তিগত জীবন  শান্তি মাস্কে ১৯২৮ সালে নেপালের গোর্খা জেলার তিনপিপলে জন্মগ্রহণ করেছিলেন। তিনি ১৯৫৪-৫৫ সালে তৃতীয় স্ত্রী হিসাবে বীর বাহাদুর মাস্কের সাথে বিবাহবন্ধনে আবদ্ধ হয়েছিলেন।  ১৯৮৯ সালে সন্তান চলচ্চিত্রের শুটিং চলাকালীন তিনি নারায়ণী সেতু থেকে লাফিয়ে পড়ে আহত হয়েছিলেন। এই ঘটনার পরে তাঁর শরীরে একটি পেসমেকার বসাতে হয়েছিল।  তিনি ললিতপুরে নাতনী লতিকার সাথে থাকতেন। ২০১১ সালের ১৮ই জানুয়ারি ৮৩ বছর বয়সে হৃদরোগজনিত জটিলতায় তিনি সেখানেই  মৃত্যুবরণ করেছিলেন।   পুরস্কার ও সম্মাননা    গোর্খা দক্ষিণ বাহু  জাতীয় চলচ্চিত্রশিল্পী সমিতি আজীবন সম্মাননা পুরস্কার   প্রথম বার্ষিক ডাবর আমলা মোশন পিকচার পুরস্কারে আজীবন সম্মাননা (২০০৪)   উর্বশী পুরস্কার  সর্বোতকৃষ্ণ চলচ্চিত্র অভিনেত্রী পুরস্কার   চরিত্র অভিনেত্রী পুরস্কার   তথ্যসূত্র   বিষয়শ্রেণী:১৯২৮-এ জন্ম বিষয়শ্রেণী:২০১১-এ মৃত্যু বিষয়শ্রেণী:নেপালি ভাষার সঙ্গীতশিল্পী বিষয়শ্রেণী:নেপালি অভিনেত্রী বিষয়শ্রেণী:নেপালি মঞ্চ অভিনেত্রী বিষয়শ্রেণী:নেপালি গায়িকা বিষয়শ্রেণী:২০শ শতাব্দীর নেপালি গায়িকা বিষয়শ্রেণী:গোর্খা জেলার ব্যক্তি বিষয়শ্রেণী:নেপালি চলচ্চিত্র অভিনেত্রী বিষয়শ্রেণী:২০শ শতাব্দীর নেপালি অভিনেত্রী
কেন্দ্রীয় বড় মসজিদ (    ) হলো একটি ঐতিহাসিক পাথরের মসজিদ যা ইল্কাদিম, সামসুন, তুরস্কে অবস্থিত। ১৩০০ এর দশকে সেলজুক সাম্রাজ্যের সময় মসজিদটি প্রথম নির্মিত হয়েছিল। মসজিদটিতে মূল কাঠামোটি ১৯৬৯ সালে আগুন পুড়ে যায় এবং  আবার ১৮৮৪ সালে পূর্ণনির্মাণ করা হয়   আজ এটি স্যামসুনের অন্যতম সুন্দর এবং ঐতিহাসিক মসজিদ। কেন্দ্র বড় মসজিদটি স্যামসান ক্লক টাওয়ার এবং স্যামসন সাথানে স্কোয়ারের পাশে অবস্থিত।  ইতিহাস  কেন্দ্রীয় বড় মসজিদ (    ) স্যামসুনের প্রাচীনতম টিকে থাকা মসজিদগুলির মধ্যে একটি। মহান মসজিদটি আসলেব ১৪ শতকে সেলজুক সাম্রাজ্যের সামরিক কমান্ডার হিদির বে দ্বারা নির্মিত হয়েছিল। মূল মসজিদটি স্যামসুনের বেশিরভাগ কাঠামোর মতো কাঠের তৈরি করা হয়েছিল কিন্তু ১৮৭৯ সালে স্যামসুনের বড়  আগুনে লেগে ধ্বংস হয়ে গিয়েছিল। পরবর্তী বছরগুলিতে, সাইটটি পরিষ্কার করা হয়েছিল এবং পাথরের তৈরি একটি নতুন মসজিদ নির্মিত হয়েছিল। ১৮৮৪ সালে নতুন মসজিদ জনসাধারণের ব্যবহারের জন্য উন্মুক্ত করা হয়। পাথরের কাঠামোটি ডিজাইন করেছিলেন বাতুমলু হাচি আলী। সুলতান আব্দুল হাজিজের মা এই মসজিদ নির্মাণে অর্থায়ন করেন। নির্মাণে তার সম্পৃক্ততা এবং অর্থায়নের ফলে, মসজিদটি কথোপকথনে ভ্যালিড (মা) মসজিদ নামেও পরিচিত।   স্থাপত্য  মসজিদটি সামসুন সাথনে স্কয়ার সংলগ্ন একটি বৃহৎ জঙ্গলময় সামনে অবস্থিত। মসজিদটি কাটা পাথর দিয়ে তৈরি। মসজিদের কেন্দ্রীয় গম্বুজ ফুল ও জ্যামিতিক নিদর্শন দ্বারা সজ্জিত। কাঠামোটির পশ্চিম দিকের সামনে দুটি বড় মিনার রয়েছে। উভয় মিনারের বারান্দা এবং একটি সাধারণ পাথরের কাজ রয়েছে। মসজিদটিতে বড় বড় খিলানযুক্ত জানালা রয়েছে যা প্রচুর প্রাকৃতিক আলো দেয়। প্রধান প্রার্থনা স্থানে একটি অলঙ্কৃত কেন্দ্রীয় ঝাড়বাতি রয়েছে।  স্যামসান ট্রামের বুয়ুক কামি স্টেশন দ্বারা মসজিদটি পরিসেবা করা হয়। সামসুনের আতাতুর্ক বুলেভার্ড থেকে মসজিদটি দেখা যায়। চিত্রশালা  তথ্যসূত্র  বিষয়শ্রেণী:তুরস্কের সেলজুক মসজিদ